CELEX: 31991R0472
Language: el
Date: 1991-02-27 00:00:00
Title: Κανονισμός (ΕΟΚ) αριθ. 472/91 της Επιτροπής της 27ης Φεβρουαρίου 1991 για την τροποποίηση του κανονισμού (ΕΟΚ) αριθ. 625/78 περί των λεπτομερειών εφαρμογής της κρατικής αποθεματοποίησης του αποκορυφωμένου γάλακτος σε σκόνη

Avis juridique important

|

31991R0472

Κανονισμός (ΕΟΚ) αριθ. 472/91 της Επιτροπής της 27ης Φεβρουαρίου 1991 για την τροποποίηση του κανονισμού (ΕΟΚ) αριθ. 625/78 περί των λεπτομερειών εφαρμογής της κρατικής αποθεματοποίησης του αποκορυφωμένου γάλακτος σε σκόνη  

Επίσημη Εφημερίδα αριθ. L 054 της 28/02/1991 σ. 0035 - 0035 Φινλανδική ειδική έκδοση: Κεφάλαιο 3 τόμος 36 σ. 0186  Σουηδική ειδική έκδοση: Κεφάλαιο 3 τόμος 36 σ. 0186 

ΚΑΝΟΝΙΣΜΟΣ ( ΕΟΚ ) αριθ . 472/91 ΤΗΣ ΕΠΙΤΡΟΠΗΣ  της 27ης Φεβρουαρίου 1991  για την τροποποίηση του κανονισμού ( ΕΟΚ ) αριθ . 625/78 περί των λεπτομερειών εφαρμογής της κρατικής αποθεματοποίησης του αποκορυφωμένου γάλακτος σε σκόνη Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό (ΕΟΚ ) αριθ . 3641/90 ( 2 ), και ιδίως το  άρθρο 7 παράγραφος 5,  Εκτιμώντας :  ότι βάσει του κανονισμού ( ΕΟΚ ) αριθ . 625/78 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 426/91 ( 4 ), η πληρωμή του αποκορυφωμένου γάλακτος σε σκόνη που αγοράζεται από τον οργανισμό παρεμβάσεως πραγματοποιείται εντός  προθεσμίας που αρχίζει την τεσσαρακοστή πέμπτη ημέρα μετά την ημερομηνία παραλαβής και λήγει την εξηκοστή πέμπτη ημέρα μετά την ημερομηνία αυτή - ότι λαμβάνοντας υπόψη τη σημερινή κατάσταση που κυριαρχεί στην αγορά και τις προοπτικές εξελίξεως ιδίως όσον  αφορά το επίπεδο των αποθεμάτων στην παρέμβαση και τις τιμές, ενδείκνυται να καταστεί λιγότερο ελκυστική η προσφυγή στην παρέμβαση και συνεπώς να καθορισθούν σε εκατόν είκοσι και εκατόν σαράντα ημέρες αντιστοίχως οι προαναφερθείσες προθεσμίες -  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που καθορίσθηκε από τον πρόεδρο της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1  Στο άρθρο 2 του κανονισμού ( ΕΟΚ ) αριθ . 625/78, στην παράγραφο 4, οι όροι "τεσσαρακοστή-πέμπτη" και "εξηκοστή-πέμπτη" αντικαθίστανται αντιστοίχως από τους όρους "εκατοστή εικοστή" και "εκατοστή τεσσαρακοστή ".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται στις πληρωμές που πραγματοποιούνται από την ημερομηνία ενάρξεως ισχύος του.   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 27 Φεβρουαρίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 148 της 28 . 6 . 1968, σ . 13 . ( 2 ) ΕΕ αριθ . L 362 της 27 . 12 . 1990, σ . 5 . ( 3 ) ΕΕ αριθ . L 84 της 31 . 3 . 1978, σ . 19 . ( 4 ) ΕΕ αριθ . L 50 της 23 . 2 . 1991, σ . 12 .